**RESYME` OG SPØRSMÅL FRA DAGENS TALE, DATERT 16.08.2020,**

**v/ Martine Aanensen**

**TEMA: Bønn**

Teksten er hentet fra;

**Job 35.13-14**

Som mennesker er vi forskjellige. Vi ber og snakker med Gud på forskjellig måter. På den samme måten snakker Gud til oss. Kanskje handler bønn om tillit når vi tror at Gud hører vår bønn. Tilliten er troen vår og egentlig vårt bønnespråk.

Bønn handler om å holde døren åpen og ha tillit til at Gud ser og hører oss. Det er ikke noe vi skal gjøre, men leve i. Bønn er et sted for å hente kjærlighet. Vår utfordring er å godta at vi ikke alltid får det svaret som vi ønsker. Vi må leve i tillit til at Gud gir av sin kjærlighet på den måten som han mener er best for oss.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.